חוק הביטוח הלאומי (תיקון מס' 191), התשע"ז-2017
הצעת חוק פרטית, הכנסת ה-20
פורסם: ספר החוקים, חוברת 2603, עמ' 390, 2017-02-08T00:00:00+02:00
התיקון קובע כי מענק לידה ישולם ליולדת גם אם לא הזדקקה לאשפוז בקשר ללידה, ומאפשר, למעשה, מתן מענק לידה לנשים היולדות בבית. המענק יינתן בתנאי שמיילדת או רופא אישרו כי הם נכחו בלידה, והלידה התקיימה בהתאם להוראות חוזרי משרד הבריאות בעניין לידות בית, שנועדו להבטיח את בריאות האם והיילוד במהלך הלידה ולאחריה.
על מנת לקבל את מענק הלידה תצטרך היולדת להעביר את תצהיר המיילדת או את תעודת הרופא למשרד הבריאות, ומשרד הבריאות ימסור על כך דיווח למוסד לביטוח לאומי אשר ישלם ליולדת את המענק.
תחילתו של התיקון הוא ב-1 ביוני 2017, והוא יחול על לידה שאירעה מיום זה ואילך.